كل كلی كيشانه بنووڕ له ماڵ وه ماڵ و ده‌م وه ده‌م
چووپی وه ده‌س كه‌س نيه‌كه‌فێ، ها ده‌س راس ئاسمان
تا گه‌ر بنووڕن شيوه‌ی و مه‌سی چه‌وه‌يله‌ سه‌وزه‌گه‌ی
گشتی ده‌ون وه چوار په‌لا وه راس و چه‌پ و خوار و بان
زه‌ڕه‌ی عه‌زيز ده‌مچه‌وی تا كه‌فته تاريكان شه‌و
جوور هاتن گوڵه‌يل سوو، خه‌و له چه‌وه‌يل شه‌و په‌ڕان
په‌روانه‌گان گيج و ونگن، هه‌ر خڕ خوه‌ن و مه‌س بوون له‌لی
نيه‌زانن نه‌رگسه، رۆزه، گوڵباخيه يا ئه‌رغه‌وان
داخم وه ئی هه‌مكه‌ی دڵه، دڵی ئه‌رای دڵی ته‌پێد؟
خوه‌زيا بزانم ئاخری، بووده نسيو كاممان؟
